תיק משפטי

תיק משפטי הוא קובץ המסמכים הנאסף בבית משפט או בבית דין והמלווה הליך משפטי. תיק משפטי נוצר כאשר אחד הצדדים פותח בהליך משפטי, כגון תובענה או המרצת פתיחה, במטרה לבקש מהרשות השיפוטית סעד מסוג כלשהו. תיק משפטי מכיל, בין היתר, את האלמנטים הבאים:
מידע מנהלתי: מספר תיק, מדור, תאריך הגשה, סטטוס תיק
צדדים בתיק
תיקים קשורים, במידה ויש
תיק דלמטה, במקרה של ערעורים
תאריכי דיונים
אירועים בתיק
אישורי מסירה
החלטות
ראיות (תמונות, מסמכים ועוד)
כל חומר אחר הקשור להליך

המושג "תיק משפטי" נובע מהעובדה כי האינפורמציה הנ"ל מוחזקת בתיק ממשי, אם כי כיום מבוצע בבתי המשפט בישראל הליך של מחשוב, במטרה להפוך את התיקים לתיקים ווירטואליים, כולל מתן אפשרות לציבור נגישות דרך האינטרנט. המערכת פועלת כיום באופן מלא עבור בית המשפט העליון, ובאופן חלקי בעבור בתי המשפט האחרים.

קטלוג תיקים
שיטה ישנה
שלושה פרמטרים מזהים את התיק:
ראשי תיבות המתארים את סוג ההליך המשפטי
שנת פתיחת התיק
מספר סידורי

דוגמה: רע"א 10273/07 – תיק מסוג "רשות ערעור אזרחי" מס' 10273 אשר נפתח בשנת 2007.

שיטה חדשה
התיק מוגדר על פי מספר רץ, חודש ושנת פתיחה.

לדוגמה, תיק מס' 4455-01-08 הוא תיק מספר 4455 שנפתח בחודש ינואר (01) 2008.

פרוש ראשי התיבות להליכים משפטיים
 ראשי תיבות  פרוש א'  תיק אזרחי אמ"צ  תיק אימוץ בג"ץ  בית דין גבוה לצדק בד"מ  בית דין בה"נ  בקשות התרה ב"ל  ביטוח לאומי ב"ק  בקשה מנהלית ב"ש  בקשות שונות בש"א  בקשות שונות אזרחי בש"פ  בקשות שונות פלילי ד"מ  דיון מהיר ה"מ  המרצה ה"ע  הגבלים עסקיים ה"פ  המרצת פתיחה הצ"מ  הצהרת מוות ו"ע  ועדת ערר ח"א  חוזים אחידים ח"ד  חיקור דין חס"מ  חקירת נסיבות יו"ש  הוצאה לפועל יו"ש מ'  תיק מעצרים מ"א  מעמד אישי מ"ח  משפט חוזר ראשי תיבות  פרוש מעל ידי  תיק מעצרים ידני נ'  נזקקות נ"מ  נוער מעצרים נע"ר  נוער ס"ק  סכסוך קיבוצי ע"א  ערעור אזרחי ע"אח  ערעור אחר ע"ב  תיק עבודה עב"ח  ערעור בחירות עב"ל  ערעור ביטוח עד"מ  ערעור דיון מהיר ע"ז  תיק עיזבונות ע"מ/עמ"ש  ערעור משפחה עמ"ה  ערעור מס הכנסה עמ"ח  ערעור משפחות חיילים עמ"נ  ערעור מנהלי עמ"ק  עניינים מקומיים עמ"ש  ערעור מס שבח ע"נ  ערעור נכים עס"א  ערעור סכסוך ארגוני עס"ק  ערעור סכסוך ע"ע  ערעור עבודה עע"א  עתירת אסיר ראשי תיבות  פרוש עע"מ  ערעור עתירה מינהלית ע"פ  ערעור פלילי עפ"א  ערעור פלילי א' ער"מ  ערעור רישוי ע"ש  ערעורים שונים עת"מ  עתירה מנהלית פ'  תיק פלילי פ"ח  פשע חמור פ"ל  פלילי משטרה פש"ר  פירוק / פשיטת רגל ק"פ  קובלנה פלילית רע"א  רשות ערעור אזרחי רע"פ  רשות ערעור פלילי רצ"פ  רשות ערעור הוצאה לפועל ש'  תיק שכירות ת'  תיק תעבורה ת"ד  תאונת דרכים תח"פ  תיק תחבורה פלילי תח"ת  מ. תחבורה ת"מ  תובענה מנהלית תמ"ש  תיק משפחה ת"ע  תיק עיזבונות ת"ק  תביעות קטנות

קישורים חיצוניים

קטגוריה:משפט פרוצדורלי